钦定古今图书集成/明伦汇编/家范典/第085卷 > 《邯郸才人嫁为厮养卒妇》前人
## 钦定古今图书集成/明伦汇编/家范典/第085卷 > 《邯郸才人嫁为厮养卒妇》前人

邯郸有才人，艳色如朝霞。嫁作厮养妇，云鬓埋泥沙。
忆昔赵王全盛日，夜夜绮弦张宝瑟。中山美酒盈羽
觞，一笑黄金满千镒。繁华过眼如转蓬，故宫禾黍秋
芃芃。明珠白璧走函谷，坠簪遗珥空悲风。人生最苦
是衰老，白首无归向谁道。荜门夜永月光寒，卧听驽
骀龁枯草。